Američanka sa doň nasťahovala len nedávno. Pre TODAY urobila prehliadku jeho luxusných priestorov, v ktorých ukrýva aj svoje olympijské medaily a krištáľové glóbusy.
"Je to moja svätyňa," rozplývala sa hlavná súperka Petry Vlhovej. Pristavila sa pri stene zo 100-ročného dreva z Rakúska. Viaceré miesta v interiéri si navrhla sama po porade s dizajnérmi.
"Výhodou môjho cestovania je, že môžem preniesť štýly a pocity z iných krajín a zhmotniť ich na tomto mieste," povedala. V dome bude žiť so svojimi rodičmi, ktorí sa oň budú starať v čase cestovania úspešnej zjazdárky po podujatiach SP. Podľa vlastných slov v ňom strávi len dva mesiace v roku.
V spálni má dve akustické gitary. Na Instagrame uverejnila video, v ktorom si na jednej zahrala a zaspievala pieseň od Dana Sultana s názvom Old Fitzroy. Prevedenie ocenila aj Veronika Velez-Zuzulová pochvalnými emotikonami medzi komentármi.